Jongste brandstofpryse aangekondig | Maroela Media
Die departement van energie het Saterdag aangekondig dat die prys van 93- en 95-oktaan-petrol met 25c per liter sal verminder, terwyl alle grade van diesel met 23c per liter sal verminder.
Die prys van paraffien sal met 22c per liter daal, terwyl die gas 77c per kilogram minder sal kos.
Volgens die departement kan die daling in brandstofpryse toegeskryf word aan die rand wat teen die Amerikaanse dollar versterk het met 'n gemiddeld van R13,25 teenoor die dollar vir die oorsigtydperk. Die gemiddelde internasionale prys van petrol, diesel en paraffien het ook in die oorsigtydperk gedaal in vergelyking met die vorige tydperk.
Die nuwe pryse sal Woensdag 7 Junie in werking tree.
Ja nee af met 25c die maand en dan op met 50c volgende maand. Ek mors glad nie meer my tyd met die gemanipileerde brandstof prys nie. Brandstof is glad nie duur nie, die balsting op dit kos meer as dit wat jy koop.
Moet asseblief nie julle laat beïnvloed deur Thinus en ander pessimiste nie. Hy kla oor balsting op kos terwyl ek nog nooit so iets op my kontantstrokie gesien het nie. Asseblief, ondersteun ons land. Ry jul tenks leeg en hervul voor Woensdag want ons land nodig die geld. Nkandla alleen kos klomp geld om te onderhou en julle wil tog nie hê dat die man wat enkel en alleen die ANC ten gronde laat gaan, in 'n kaia woon nie.
Hoe lekker laat jy my nou lag, Paul!
Ek weet nie eens meer waarom ons in kennis gestel word van die brandstofprys nie want ons moet ry en ongeag die prys het ons geen keuse nie.
Ek is effens oorgekwalifiseer as die Standerd drie standaard maar ek wil tog ook so graag die leier wees van 'n finansieel doodgewurgde land.